作者:吳文英
標題:夜飛鵲・夜飛鵲慢
內容:金規印遙漢，庭浪無紋。清雪冷沁花薰。天銜曾醉美人畔，涼枝移插烏巾。西風驟驚散，念稜懸愁結，蒂翦離恨。中郎舊恨，寄橫竹、吹裂哀雲。空剩露華煙彩，人影斷幽坊，深閉千門。渾似飛仙入夢，襪羅微步，流水青苹。輕冰潤□，悵今朝、不共清尊。怕雲槎來晚，流紅信杳，縈斷秋魂。